钦定古今图书集成/明伦汇编/宫闱典/第092卷 > 安阳公主 金华公主 俱下嫁罗廷规
## 钦定古今图书集成/明伦汇编/宫闱典/第092卷 > 安阳公主 金华公主 俱下嫁罗廷规

按《五代史罗绍威传》：“绍威子廷规娶梁女，会梁女卒，
太祖阴遣客将马嗣勋选良兵实舆中，以长直军千
人杂舆夫入魏，诈为助葬，太祖以兵继其后。绍威夜
以奴兵数百会嗣勋兵，击牙军，并其家属尽杀之。太
祖自内黄驰至魏，魏兵从攻沧州者，行至历亭，闻之
皆反，分入澶、博诸州。魏境大乱数月，太祖为悉平之。”
牙军死，魏兵悉叛，绍威势益孤。太祖乃欲夺其地，绍
威始大悔。廷规官至司农卿，卒。廷规娶梁太祖二女，
一曰安阳公主，一曰“金华公主。”